**OBRAZAC 1**

**MINISTARSTVO RUDARSTVA, NAFTE I GASA**

Broj iz evidencije postupaka javnih nabavki: 351(01-426/24-351/2)

Redni broj iz Plana javnih nabavki: 2

Mjesto i datum: Podgorica, 30.12.2024. godine

Na osnovu člana 53 stav 3 Zakona o javnim nabavkama („Službeni list CG“, br. 74/19 i 3/23 i 11/23 i 84/24) Ministarstvo rudarstva, nafte i gasa objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

za konsultantske usluge za potrebe Direktorata za naftu i gas

u cilju vršenja stručnog nadzora u toku izvođenja radova na adaptaciji i modernizaciji rezervoara naftnih derivata oznake R-11, R-12 i R-18

na Terminalu u Baru sa opremanjem - MRNG

Predmet nabavke se nabavlja:

🞎 kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude.
1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama

**Vršenje stručnog nadzora nad izvođenjem radova nad izvođenjem radova na adaptaciji i modernizaciji rezervoara naftnih derivata oznake R-11, R-12 i R-18 na Terminalu u Baru sa opremanjem**

**Napomena:**

Vršenje stručnog nadzora u toku izvođenja radova na ADAPTACIJA I MODERNIZACIJA TRI SKLADIŠNA REZERVOARA OZNAKE R-11, R-12 I R-18 u Baru | Stalni stručni nadzor će se vršiti u skladu sa Zakonom o planiranju prostora i izgradnji objekata, Pravilnikom o načinu vršenja stručnog nadzora nad građenjem objekta i Ugovorom o izvođenju radova. Stručni nadzor će, osim Izvještaja propisanih Pravilnikom o načinu obavljanja stručnog nadzora, pripremati i dostavljaiti Naručiocu izveštaje za svakih 7 dana o izvršenju radova, kao i posebne izvještaje na zahtjev naručioca, a uz mjesečnu situaciju mjesečni izvještaj o napredovanju radova i mjesečni izvještaj o napredovanju radova. Mjesečni izvještaj o napredovanju radova mora da sadrži naročito: elemente propisane članom 9 Pravilnika; rezime o događajima i okolnostima koje po mišljenju Stručnog nadzora mogu nepovoljno uticati na realizaciju Ugovora o građenju; preporuke Stručnog nadzora, vezano za mjere koje trebaju biti preduzete kako bi se prevazišle date okolnosti; i druge neophodne informacije.

 **BITNE KARAKTERISTIKE PREDMETA NABAVKE**

Vršenje stručnog nadzora nad izvođenjem radova na adaptaciji i modernizaciji rezervoara naftnih derivata oznake R-11, R-12 i R-18 na Terminalu u Baru sa opremanjem, u skladu sa važećim Zakonom o planiranju prostora i izgradnji objekata, Pravilnikom o načinu vršenja stručnog nadzora nad gradjenjem objekata i Ugovorom. Stručni nadzor će, osim Izvještaja propisanih Pravilnikom o načinu obavljanja stručnog nadzora, pripremati i dostavljaiti Naručiocu izveštaje za svakih 7 dana o izvršenju radova, kao i posebne izvještaje na zahtjev naručioca, a uz mjesečnu situaciju mjesečni izvještaj o napredovanju radova i mjesečni izvještaj o napredovanju radova. Mjesečni izvještaj o napredovanju radova mora da sadrži naročito: elemente propisane članom 9 Pravilnika; rezime o događajima i okolnostima koje po mišljenju Stručnog nadzora mogu nepovoljno uticati na realizaciju Ugovora o građenju; preporuke Stručnog nadzora, vezano za mjere koje trebaju biti preduzete kako bi se prevazišle date okolnosti; i druge neophodne informacije. Predmjer radova i ostale specifičnosti u vezi izvođenja predmetnih radova dati su na ESJN-u, u okviru postupka Radovi na investicionom održavanju građevinskih objekata - Izvođenje radova na adaptaciji i modernizaciji rezervoara naftnih derivata oznake R-11, R-12 i R-18 na Terminalu u Baru sa opremanjem -MRNG (šifra postupka 79227).

1 komplet

1. **Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora**

**Obavezni uslovi:**

U postupku javne nabavke može da učestvuje samo privredni subjekat koji nije pravosnažno osuđivan i čiji izvršni direktor nije pravosnažno osuđivan za neko od krivičnih djela sa obilježjima: a) kriminalnog udruživanja; b) stvaranja kriminalne organizacije; c) davanje mita; č) primanje mita; ć) davanje mita u privrednom poslovanju; d) primanje mita u privrednom poslovanju; dž) utaja poreza i doprinosa; đ) prevare; e) terorizma; f) finansiranja terorizma; g) terorističkog udruživanja; h) učestovanja u stranim oružanim formacijama; i) pranja novca; j) trgovine ljudima; k) trgovine maloljetnim licima radi usvojenja; l) zasnivanja ropskog odnosa i prevoza lica u ropskom odnosu. Naručilac će u postupku provjere Izjave privrednog subjekta, radi utvrđivanja ispunjenosti navedenog uslova, tražiti sledeće dokaze: Uvjerenje, potvrdu ili drugi akt nadležnog organa izdato na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj ovlašćeno lice tog privrednog subjekta ima prebivalište.

**Obavezni uslovi:**

U postupku javne nabavke može da učestvuje samo privredni subjekat koji je izmirio sve dospjele obaveze po osnovu poreza i doprinosa za penzijsko i zdravstveno osiguranje, o kojima evidenciju vodi organ uprave nadležan za naplatu poreskih prihoda, odnosno nadležni organ države u kojoj privredni subjekat ima sjedište. Naručilac će u postupku provjere Izjave privrednog subjekta, radi utvrđivanja ispunjenosti navedenog uslova, tražiti sledeće dokaze: Uvjerenje, potvrdu ili drugi akt koji izdaje organ uprave nadležan za naplatu poreskih prihoda, odnosno nadležni organ države u kojoj privredni subjekat ima sjedište.

**Uslovi za obavljanje djelatnosti:**

Privredni subjekat treba da je upisan u Centralni registar privrednih subjekata ili drugi odgovarajući registar u državi u kojoj privredni subjekat ima sjedište. Naručilac će u postupku provjere Izjave privrednog subjekta, radi utvrđivanja ispunjenosti navedenog uslova, tražiti sledeće dokaze: Dokaz o registraciji u Centralnom registru privrednih subjekata ili drugom odgovarajućem registru u državi u kojoj privredni subjekat ima sjedište, sa podacima o ovlašćenom licu, odnosno izvršnom direktoru privrednog subjekta.

**Uslovi za obavljanje djelatnosti:**

Privredni subjekat treba da posjeduje ovlašćenja (dozvola, licenca, odobrenje ili drugi akt) u skladu sa zakonom i to: - Licencu revidenta i stručnog nadzora, u skladu Zakonom o planiranju prostora i izgradnji objekata ("Službeni list Crne Gore", br. 064/17 od 06.10.2017, 044/18 od 06.07.2018, 063/18 od 28.09.2018, 011/19 od 19.02.2019, 082/20 od 06.08.2020, 086/22 od 03.08.2022, 004/23 od 13.01.2023). Naručilac će u postupku provjere Izjave privrednog subjekta, radi utvrđivanja ispunjenosti navedenog uslova, tražiti sledeće dokaze: Dokaz o ovlašćenju za obavljanje djelatnosti koja je predmet nabavke (dozvola, licenca, odobrenje ili drugi akt nadležnog organa), u skladu sa zakonom i to: - Licencu revidenta i stručnog nadzora, u skladu Zakonom o planiranju prostora i izgradnji objekata ("Službeni list Crne Gore", br. 064/17 od 06.10.2017, 044/18 od 06.07.2018, 063/18 od 28.09.2018, 011/19 od 19.02.2019, 082/20 od 06.08.2020, 086/22 od 03.08.2022, 004/23 od 13.01.2023).

**Stručna i tehnička sposobnost:**

Privredni subjekat je dužan da posjeduje minimum iskustva na kvalitetnom i uspješnom izvršavanju istih ili sličnih poslova iz oblasti predmeta nabavke i to: Minimum 3 (tri) potvrde o kvalitetnom i uspješnom izvršavanju istih ili sličnih poslova iz oblasti predmeta nabavke. Pod istim poslovima iz oblasti predmeta javne nabavke podrazumijeva se vršenje stručnog nadzora nad izvođenjem radova na adaptaciji, rekonstrukciji ili izgradnji rezervoara ili tankova, minimalne vrijednosti radova nad kojima je vršen stručni nadzor 900.000,00 eura bez PDV-a. Pod sličnim poslovima podrazumijeva se vršenje stručnog nadzora nad izvođenjem radova na adaptaciji, rekonstrukciji ili izgradnji javnog objekta visokogradnje, minimalne vrijednosti radova nad kojima je vršen stručni nadzor 900.000,00 eura bez PDV-a. Dokazivanje ovog uslova dokazuje se potvrdama izdatim od strane investitora, korisnika ili naručioca. Potvrde izdate od strane investitora, odnosno korisnika o pruženim uslugama, tokom prethodnih godina, ali ne duže od pet godina, računajući i godinu u kojoj je započet postupak javne nabavke, koja sadrži opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen. potvrde moraju sadržati i vrijednost radova nad kojima je vršen stručni nadzor. Napomene: Kao validne potvrde će se uzimati one godine u kojim je posao završen .

**Stručna i tehnička sposobnost:**

Privredni subjekat je dužan da posjeduje minimum stručnih i kadrovskih kapaciteta koji su potrebni za izvršenje ugovora i to: a) 1 revizor koji koji rukovodi stručnim nadzorom nad građenjem objekta u cjelini, b) 1 revizor za građevinsku djelatnost – smjer konstruktivni, koji će biti u funkciji: revizor koji obavlja poslove stručnog nadzora nad izvođenjem pojedinih vrsta radova na objektu – građevinska vrsta radova, c) 1 revizor za elektrotehničku djelatnost – smjer energetika, koji će biti u funkciji: revizor koji obavlja poslove stručnog nadzora nad izvođenjem pojedinih vrsta radova na objektu – elektrotehnička vrsta radova, d) 1 revizor za elektrotehničku djelatnost – smjer elektronika, koji će biti u funkciji: revizor koji obavlja poslove stručnog nadzora nad izvođenjem pojedinih vrsta radova na objektu – elektrotehnička vrsta radova, e) 1 revizor za mašinsku djelatnost, koji će biti u funkciji: revizor koji obavlja poslove stručnog nadzora nad izvođenjem pojedinih vrsta radova na objektu – mašinska vrsta radova, f) 1 ovlašćeno lice za poslove zaštite na radu, g) 1 diplomirani inženjer zaštite od požara. Naručilac će u postupku provjere Izjave privrednog subjekta, radi utvrđivanja ispunjenosti navednenog uslova, tražiti sledeće dokaze: dokaz o načinu angažovanja radne snage (prijava na osiguranje zaposlenog, ugovor o radu, sporazum o preuzimanju zaposlenog, ugovor o korišćenju sposobnosti drugog subjekta ili drugi akt u skladu sa zakonom) za lica iz tačke a, b, c, d, e, f, g; Licencu revizora za obavljanje djelatnosti revizije tehničke dokumentacije i stručnog nadzora nad građenjem objekta, u skladu Zakonom o planiranju prostora i izgradnji objekata, za lica iz tačke a, b, c, d, e, f i g; Potvrdu o članstvu u Inženjerskoj komori Crne Gore za lica iz tačke a, b, c, d, e, f i g, Uvjerenje o položenom stručnom ispitu za poslove zaštite na radu izdato na osnovu Pravilnika o polaganja stručnog ispita za lica koja se bave poslovima zaštite i zdravlja na radu ("Službeni list Crne Gore", br. 069/23 i 075/23) za lice iz tačke i; Uvjerenje ili diplomu inženjera zaštite od požara za lice iz tačke g. Napomena: U skladu sa članom 125 stav 5 Zakona o planiranju prostora i izgradnji objekata, revizor koji rukovodi stručnim nadzorom nad građenjem objekta u cjelini istovremeno može biti i revizor nad izvođenjem pojedinih radova na građenju objekta.

**Izjava privrednog subjekta**

Izjava privrednog subjekta ESPD

**Posebni osnovi za isključenje iz postupka javne nabavke** :

Iz postupka javne nabavke isključiće se privredni subjekta koji je u postupku stečaja ili likvidacije.

**Rok važenja ponude:**

Rok važenja ponude je **270 dana** od dana otvaranja ponuda.

**Garancija ponude:**

Ponuđač je dužan dostaviti bezuslovnu i na prvi poziv naplativu garanciju ponude u iznosu od 2 % procijenjene vrijednosti javne nabavke, kao garanciju ostajanja u obavezi prema ponudi u periodu važenja ponude i 10 dana nakon isteka važenja ponude. Garancija ponude je sredstvo zaštite naručioca ako ponuđač: 1) odustane od ponude u roku važenja ponude i/ili 2) odbije da zaključi ugovor o javnoj nabavci ili okvirni sporazum. Garancija ponude podnosi se u elektronskom obliku putem ESJN-a. Izuzetno od prethodnog stava, ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponuda.

Napomena: U ovom slučaju, original garancije ponude u pisanom obliku se dostavlja u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

**Rok izvršenja ugovora:**

Rok izvršenja ugovora: Izvršilac se obavezuje da za potrebe Naručioca vrši poslove stalnog stručnog nadzora počev od dana izvođenja pripremnih radova do završetka svih radova na adaptacijii to najmanje četiri puta sedmično, uključujući i otklanjanje nedostataka i konačan obračun radova i dostavljanje izjave da je objekat podoban za upotrebu u skladu sa članom 103 Zakona o planiranju prostora i izgradnji objekata. Tehnički rok za završetak predmetnih radova je 270 dana od dana uvođenja Izvođača radova u posao, odnosno do kraja izvođenja radova.

**Mjesto izvršenja ugovora:**

Mjesto izvršenja ugovora: Luka Bar, Opština Bar.

**Rok plaćanja:**

Rok plaćanja je: 30 dana od dana ovjere privremene odnosno okončane situacije za izvedene radove.

**Način plaćanja:**

Način plaćanja: mjesečno - preko mjesečne privremene i okončane konačne situacije, uplatom na žiro račun izvođača radova. Nema avansnih uplata.

**Uslovi plaćanja su:**

Uslovi plaćanja su: Izvršiocu će se na žiro račun uplatiti po ovjerenim privremenim mjesečnim situacijama i okončanoj situaciji.

**Način sprovođenja kontrole kvaliteta:**

Način sprovođenja kontrole kvaliteta: Razmatranje izvještaja o stručnom nadzoru od strane ovlašćenih lica naručioca i obilazak gradilišta.

**Uslovi za primopredaju:**

Uslovi za primopredaju: konačni izveštaj stručnog nadzora.

**Drugi uslovi:**

**Garancija za dobro izvršenje ugovora:**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi Naručiocu Garanciju za dobro izvršenje ugovora, ako je raskid ugovora nastao zbog neispunjenja ugovorenih obaveza nastalih činjenjem ili nečinjenjem ponudjača, u iznosu od 10% od vrijednosti ugovora sa rokom važenja 180 dana duže od ponuđenog roka izvršenja ugovora. Ponuđač čija ponuda bude izabrana kao najpovoljnija je dužan da na zahtjev Naručioca produži rok važenja Garancije za dobro izvršenje ugovora tj. da održava Garanciju do dobijanja završnog (konačnog) izvještaja stručnog nadzora i primopredaje radova. Garancija za dobro izvršenje ugovora mora biti neopoziva i bezuslovno plativa na prvi poziv.

**Polisa osiguranja od profesionalne odgovornosti za štetu:**

U skladu sa članom 131 stav 1 Zakona o planiranju prostora i izgradnji objekata (“Službeni list Crne Gore broj 064/17, 44/2018, 64/17, 44/18, 63/18, 11/19, 82/20, 86/22 i 4/2023 ) i Uredbom o minimalnoj sumi osiguranja od profesionalne odgovornosti u oblasti izgradnje objekata (“Službeni list Crne Gore”, br.068/17 ), Izvođač - Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu polisu osiguranja od profesionalne odgovornosti za štetu koja može da nastane naručiocu i trećim licima od vršenja ugovorenih radova na iznos od 200.000,00 eura, sa rokom važenja od dana početka izvršenja ugovora do dobijanja završnog (konačnog) izveštaja stručnog nadzora i primopredaje objekta. Polisa osiguranja od profesionalne odgovornosti mora da se odnosi na ugovorene usluge i da pokriva rizik odgovornosti za štetu prouzrokovanu licima, za štetu na objektima i za finansijski gubitak. Ako Izvođač ne preda Naručiocu polisu osiguranja od profesionalne odgovornosti, Naručilac će aktivirati garanciju za dobro izvršenje ugovora i jednostrano raskinuti ugovor. U polisi mora tačno biti navedeno da se odnosi na predmetnu javnu nabavku.

1. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

Procijenjena vrijednost predmeta nabavke bez zaključivanja okvirnog sporazuma:

kao cjeline je 58.600,37 €;

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke je određen kao cjelina u skladu sa načelom ekonomičnosti, efikasnosti i efektivnosti upotrebe javnih sredstava, s obzirom na prirodu samih radova, jer se radi o jednoj funkcionalnoj cjelini.

**PONUDA SA VARIJANTAMA**

Mogućnost podnošenja ponude sa varijantama

X Varijante ponude nijesu dozvoljene i neće biti razmatrane.

**REZERVISANA NABAVKA**

X Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: Ekvivalet nije zahtijevan.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 Zakona o javnim nabavkama;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

**Garanciju za dobro izvršenje ugovora**, Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi Naručiocu Garanciju za dobro izvršenje ugovora, ako je raskid ugovora nastao zbog neispunjenja ugovorenih obaveza nastalih činjenjem ili nečinjenjem ponudjača, u iznosu od 10% od vrijednosti ugovora sa rokom važenja 180 dana duže od ponuđenog roka izvršenja ugovora. Ponuđač čija ponuda bude izabrana kao najpovoljnija je dužan da na zahtjev Naručioca produži rok važenja Garancije za dobro izvršenje ugovora tj. da održava Garanciju do dobijanja završnog (konačnog) izvještaja stručnog nadzora i primopredaje radova. Garancija za dobro izvršenje ugovora mora biti neopoziva i bezuslovno plativa na prvi poziv.

Izvođač je dužan da najkasnije 8 dana prije isteka roka važnosti garancije za dobro izvršenje ugovora, dostavi Naručiocu:

U skladu sa članom 131 stav 1 Zakona o planiranju prostora i izgradnji objekata (“Službeni list Crne Gore broj 064/17, 44/2018, 64/17, 44/18, 63/18, 11/19, 82/20, 86/22 i 4/2023 ) i Uredbom o minimalnoj sumi osiguranja od profesionalne odgovornosti u oblasti izgradnje objekata (“Službeni list Crne Gore”, br.068/17 ), Izvođač - Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu polisu osiguranja od profesionalne odgovornosti za štetu koja može da nastane naručiocu i trećim licima od vršenja ugovorenih radova na iznos od 200.000,00 eura, sa rokom važenja od dana početka izvršenja ugovora do dobijanja završnog (konačnog) izveštaja stručnog nadzora i primopredaje objekta. Polisa osiguranja od profesionalne odgovornosti mora da se odnosi na ugovorene usluge i da pokriva rizik odgovornosti za štetu prouzrokovanu licima, za štetu na objektima i za finansijski gubitak. Ako Izvođač ne preda Naručiocu polisu osiguranja od profesionalne odgovornosti, Naručilac će aktivirati garanciju za dobro izvršenje ugovora i jednostrano raskinuti ugovor. U polisi mora tačno biti navedeno da se odnosi na predmetnu javnu nabavku.

**METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

🞎 odnos cijene i kvaliteta

1. **Ponude po parametru cijena vrednovaće se na sljedeći način:**

Maksimalan broj bodova po ovom parametru je **80**

Broj bodova po podkriterijumu cijena određuje se po formuli:

**C= (Cmin/Cp)x80**

đe je:

C – broj bodova za ponuđenu cijenu,

 Cmin – najniža ponuđena cijena (bez PDV-a),

Cp – ponuđena cijena (bez PDV-a),

80 – maksimalni broj bodova po ovom potkriterijumu.

1. **Ponude po parametru kvalitet vrednovaće se na sljedeći način:**

Podkriterijum kvalitet (K) iskazuje se kroz: kvalifikacije i iskustvo revizora koji će rukovoditi stručnim nadzorom nad građenjem cjelokupnog objekta. Ponuđač dokazuje parametar kvalitet na način što će dostaviti dokaze (potvrde) nadležnog organa ili ovlašćene organizacije, odnosno pravnog lica (investitora, naručioca posla) kojom potvrđuje da revizor koji će rukovoditi stručnim nadzorom nad građenjem cjelokupnog objekta ima predviđene kvalifikacije i iskustvo na istim ili sličnim poslovima tokom prethodnih godina, ali ne duže od pet godina, računajući i godinu u kojoj je započet postupak javne nabavke, a koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen, odnosno da je revizor stručnim nadzorom rukovodio kvalitetno, u skladu sa važećim propisima i standardima i uz poštovanje ugovorenog roka. Osim navedenog, potvrde moraju sadržati i vrijednost radova nad kojima je vršen stručni nadzor. Pod istim poslovima iz oblasti predmeta javne nabavke podrazumijeva se vršenje stručnog nadzora nad izvođenjem radova na adaptaciji objekata, minimalne vrijednosti radova nad kojima je vršen stručni nadzor 900.000,00 eura bez pdv-a. Pod sličnim poslovima podrazumijeva se vršenje stručnog nadzora nad izvođenjem radova na rekonstrukciji i/ili izgradnji objekata, minimalne vrijednosti radova nad kojima je vršen stručni nadzor 900.000,00 eura bez pdv-a. Maksimalni broj bodova (20) dobija ponuda ponuđača koji ima najveći broj potvrda kako je to definisano prethodnim stavovima, a ostale ponude dobijaju proporcionalno broj bodova po formuli: K =Kj / Kmax x 20, Gdje je: K - Broj bodova po osnovu parametra kvaliteta koji se odnosi na kvalifikacije i iskustvo revizora koji će rukovoditi stručnim nadzorom nad građenjem cjelokupnog objekta, Kj - broj potvrda, Kmax - najveći broj potvrda. Ponuđaču koji ne dostavi predviđene dokaze, po ovom parametru, biće dodijeljeno 0 bodova

1. **JEZIK PONUDE**

Ponuda se sačinjava na:

Crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 31.01.2025. godine do 15:00 sati.

Otvaranje ponuda održaće se dana 31.01.2025. godine u 15:00 sati.

🞎Garancija ponude podnosi se u elektronskom obliku putem ESJN.

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda.

🞎 Dio ponude koje se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca na adresi Cetinjski put bb, Podgorica
* preporučenom pošiljkom sa povratnicom na adresi Cetinjski put bb, Podgorica,

radnim danima od 08:00 do 11:00 sati, zaključno sa danom 31.01.2025. godine do 15:00 sati.

Napomena: U ovom slučaju, original garancije ponude u pisanom obliku se dostavlja u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

1. **USLOVI ZA AKTIVIRANJE GARANCIJE PONUDE[[8]](#footnote-8)**

Garancija ponude će se aktivirati ako ponuđač:

1) odustane od ponude u roku važenja ponude i/ili

 2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u skladu sa članom 149 Zakona o javnim nabavkama.

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Naručilac će ugovor o javoj nabavci potpisati i dostaviti ponuđaču čija ponuda je izabrana kao najpovoljnija, najkasnije u roku od 15 dana od dana izvršnosti odluke o izboru najpovoljnije ponuda, a ponuđač je dužan da dostavljeni ugovor potpiše i vrati naručiocu zajedno sa garancijom za dobro izvršenje ugovora i drugim sredstvom finansijskog obezbjeđenja koji je zahtijevan tenderskom dokumentacijom u roku od 15 dana od dana dostavljanja ugovora.

Ponuđač može započeti sa realizacijom predmeta nabavke ako je naručilac dostavio potpisani ugovor o javnoj nabavci, garanciju za dobro izvršenje ugovora i polisu osiguranja u zakonskom roku.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama.

U slučaju izmjene Naručilac je dužan da izmjenu ugovora objavi na ESJN u roku od tri dana od izmjene ugovora.

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:

**Obaveze naručioca**

Naručilac je dužan da:

* blagovremeno, pisanim putem, obavijesti Izvršioca usluga o danu početka izvođenja predmetnih radova, a najkasnije tri dana prije početka izvođenja ovih radova;
* preda Izvršiocu usluga dokumentaciju potrebnu za vršenje stručnog nadzora: tehničku dokumentaciju po kojoj će se izvoditi radovi, kopiju ugovora o građenju i prijavu gradnje
* odredi lice za komunikaciju sa Izvršiocem usluga;
* razmotri izvještaje o vršenju stručnog nadzora i preduzme potrebne mjere;
* blagovremeno, a najkasnije u roku od sedam dana, ovjeri dostavljene privremene situacije i okončanu situaciju i po istim izvrši plaćanje u ugovorenom roku.

**Obaveze izvršioca**

Izvršilac je dužan da:

* ugovorene usluge vrši stalno (svakodnevno) u odnosu na vrstu radova koji se izvode i da blagovremeno reaguje na sve zahtjeve izvođača radova;
* ugovorene usluge vrši u obimu i na način koji je ponudio u finansijskom dijelu

 ponude, u skladu sa tehničkom specifikacijom iz tenderske dokumentacije;

* ugovorene usluge vrši preko imenovanih ovlašćenih lica, a da u slučaju njihove spriječenosti da vrše stručni nadzor zbog bolesti, prestanka radnog odnosa ili oduzimanja licence ili ovlašćenja, odmah imenuje drugo ovlašćeno lice i o tome obavijesti naručioca;
* odredi lice za komunikaciju sa Naručiocem;
* Stalni stručni nadzor će se vršiti u skladu sa Zakonom o planiranju prostora i izgradnji objekata, Pravilnikom o načinu vršenja stručnog nadzora nad građenjem objekta i Ugovorom o izvođenju radova. Stručni nadzor će, osim Izvještaja propisanih Pravilnikom o načinu obavljanja stručnog nadzora, pripremati i dostavljaiti Naručiocu izveštaje za svakih 7 dana o izvršenju radova, kao i posebne izvještaje na zahtjev naručioca, a uz mjesečnu situaciju mjesečni izvještaj o napredovanju radova. Mjesečni izvještaj o napredovanju radova mora da sadrži naročito: elemente propisane članom 9 Pravilnika; rezime o događajima i okolnostima koje po mišljenju Stručnog nadzora mogu nepovoljno uticati na realizaciju Ugovora o građenju; preporuke Stručnog nadzora, vezano za mjere koje trebaju biti preduzete kako bi se prevazišle date okolnosti; i druge neophodne informacije.

U okviru poslova stručnog nadzora Izvršilac usluga dužan je da naročito vrši:

* kontrolu izvođenja radova prema zakonu i posebnim propisima;
* kontrolu usklađenosti radova;
* naloži izvođaču radova da otkloni utvrđene nedostatke u roku koji mu odredi;
* dužan je da vrsi nadzor adaptacije objekta po zakonu i posebnim propisima, ako se ne otklone u roku koji je odredio izvođaču, bez odlaganja prijavi nadležnom inspekcijskom organu;
* izvrši provjeru kvaliteta izvođenja radova;
* kontrolu kvaliteta materijala, instalacija i uređaja koji se ugrađuju;
* provjeru da li materijali, instalacije i uređaji koji se ugrađuju imaju propisanu dokumentaciju neophodnu za njihovo stavljanje u upotrebu;
* redovno praćenje dinamike izvođenja radova i poštovanje ugovorenih rokova;
* kontrolu primjene mjera koje je naložio izvođaču radova da preduzme u cilju otklanjanja nedostataka pri izvođenju radova;
* kontrolu radova koji se nakon zatvaranja, odnosno pokrivanja ne mogu kontrolisati;
* kontrolu primjene mjera za zaštitu životne sredine;
* definisanje faza za koje je neophodno sačiniti izvještaj;
* davanje tehnoloških i organizacionih upustava izvođaču radova i rješavanje drugih pitanja u vezi građenja objekta;
* saradnju sa projektantom radi obezbjeđenja detalja za nesmetano izvođenje radova;
* rješavanje drugih pitanja u vezi građenja objekta.

IZVRŠILAC je dužan da prije početka vršenja stručnog nadzora NARUČIOCU dostavi Rješenje o imenovanju ovlašćenog stručnog nadzora u skladu sa Zakonom o planiranju prostora i izgradnji objekata. Izvršilac je dužan da imenovanje ovlašćenih inženjera izvrši u skladu sa Izjavom o obrazovnim i profesionalnim kvalifikacijama ponuđača, kvalifikacijama rukovodećih lica i posebno kvalifikacijama lica koja su odgovorna za izvođenje konkretnih usluga, dostavljenih Ponudom.

Do promjene ovlašćenog stručnog nadzora u odnosu na imenovanje dostavljeno u ponudi može doći samo za slučaj nastupanja okolnosti na koje IZVRŠILAC nije mogao da utiče i uz saglasnost NARUČIOCA.

Predložena zamjena ovlašćenog stručnog nadzora mora da ispunjava minimum kvalifikacija inženjera koji se zamjenjuje.

Ako IZVRŠILAC ne imenuje ovlašćeni stručni nadzor u skladu sa zahtjevima iz prethodna tri stava, Naručilac će aktivirati garanciju za dobro izvršenje ugovora i jednostrano raskinuti ugovor.

1. **Jednostrani raskid ugovora**

Naručilac će jednostrano raskinuti ugovor, ako Izvršilac ne vrši stručni nadzor svakodnevno preko imenovanih i ovlašćenih lica u obimu i na način koji je ponudio u finansijskom dijelu ponude, u skladu sa tehničkom specifikacijom iz tenderske dokumentacije.

U slučaju raskida ugovora iz prethodnog stava, Naručilac će o tome pisanim putem obavijestiti Izvršioca i aktivirati garanciju za dobro izvršenje ugovora i polisu osiguranja od profesionalne odgovornosti.

Izvršilac ima pravo da jednostrano raskine ugovor, ako naručilac neopravdano ne ovjeri dostavljenu privremenu situaciju ili okončanu situaciju ili ne izvrši plaćanje po istim u roku od 30 dana od ugovorenog roka plaćanja.

Jednostranom raskidu ugovora Izvršilac je dužan da obavijesti Naručioca i Izvođača radova, najkasnije osam dana prije dana prestanka vršenja stručnog nadzora.

1. **Sporazumni raskid ugovora**

Naručilac i Izvršilac usluga će sporazumno raskinuti ugovor, ako dođe do trajne obustave ili zabrane izvođenja predmetnih radova.

U slučaju iz prethodnog stava, Naručilac će odmah vratiti Izvršiocu usluga garanciju za dobro izvršenje ugovora i polisu osiguranja od profesionalne odgovornosti.

U slučaju jednostranog ili sporazumnog raskida ugovora, Izvršilac usluga je dužan da sačini izvještaj o izvršenom stručnom nadzoru do dana raskida ugovora i da u građevinski dnevnik upiše konstataciju kada je prestao da vrši stručni nadzor. Izvršilac je dužan da nakon raskida ugovora vrati naručiocu svu preuzetu dokumentaciju (tehničku dokumentaciju po kojoj će se izvoditi radovi, kopiju ugovora o građenju i prijavu gradnje).

**Produžetak roka izvršenja ugovora**

Ako se usluge stručnog nadzora ne mogu završiti u ugovorenom roku zbog prekoračenja roka izvođenja radova na građenju objekta, koji nijesu rezultat krivice Izvršioca usluga, ili zbog neriješenih imovinskih odnosa ili privremene obustave radova na građenju objekta od strane nadležnog organa, Izvršilac je dužan da nastavi sa vršenjem stručnog nadzora sve do završetka svih ugovorenih radova.

**Naknada štete**

Naručilac ima pravo da zahtijeva naknadu stvarne štete koju je pretrpio zbog neizvršenja ili nekvalitetnog izvršenja ugovorenih obaveza Izvršioca, u iznosu koji prevazilazi iznos koji je pokriven garancijom za dobro izvršenje ugovora i polisom osiguranja od profesionalne odgovornosti.

Izvršilac usluga je dužan da Naručiocu nadoknadi štetu iz prethodnog stava.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 stav 1 tačka 3 Zakona o javnim nabavkama: kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti nije veće od 20% vrijednosti prvobitnog ugovora.

**Stručni nadzor:**

Naručilac će, shodno Zakonu o planiranju prostora i izgradnji objekata, vršiti stručni nadzor nad izvođenjem radova preko Stručnog nadzora o čijem imenovanju će pismeno obavijestiti Izvođača radova.

Ako u toku izvođenja radova dođe do promjene Stručnog nadzora odnosno Revizora, Naručilac će o tome obavijestiti Izvođača radova.

Stručni nadzor je ovlašćen da:

- prati i kontroliše da li Izvođač izvodi radove prema Ugovoru čijim sastavnim dijelom se smatraju Tehničke specifikacije i predmjer radova iz tenderske dokumentacije, odnosno tehnička dokumentacija;

- provjerava da li je dokazan kvalitet u skladu sa tehničkom specifikacijom;

- odobrava odnosno zabranjuje izvođenje radova upisom u građevinski dnevnik;

- određuje način otklanjanja nedostataka, odnosno nepravilnosti tokom izvođenja radova;

- daje tehnička tumačenja eventualno nejasnih detalja potrebnih za izvođenje radova u duhu uslova utvrđenih ugovorom;

- kontroliše dinamiku napredovanja radova i poštovanje ugovorenog roka završetka radova;

- kao i da vrši i druge poslove koji proizilaze iz važećih propisa i spadaju u nadležnost i funkciju stručnog nadzora.

Stručni nadzor nema pravo da oslobodi Izvođača radova od bilo koje njegove dužnosti ili obaveze iz ugovora ukoliko za to ne dobije pisano ovlašćenje od Naručioca.

Postojanje Stručnog nadzora i njegovi propusti u vršenju stručnog nadzora ne oslobađaju Izvođača radova od njegove obaveze i odgovornosti za kvalitetno i pravilno izvođenje radova.

Stručni nadzor će u svako doba imati:

a) nesmetan pristup svim djelovima gradilišta i svim lokacijama,

b) pravo da u toku proizvodnje, izrade i izgradnje građevinskih i ostalih proizvoda (na gradilištu i drugim lokacijama) vrši pregled, provjere, mjerenje i testiranje materijala i kvaliteta izrade, i provjeru napretka u radovima.

Izvođač radova će osoblju Stručnog nadzora omogućiti sprovođenje ovih aktivnosti, što će obuhvatati obezbjeđenje pristupa, opreme, dozvola i zaštitne opreme. Ni jedna ovakva aktivnost ne oslobađa Izvođača radova od njegovih ugovornih obaveza i odgovornosti. Primjedbe na sprovođenje ovih aktivnosti operator terminala dostavlja Stručnom nadzoru.

Stručni nadzor ima pravo da naloži Izvođaču radova da otkloni nekvalitetno izvedene radove i zabrani ugrađivanje nekvalitetnog materijala. Ako Izvođač radova, i pored upozorenja i zahtjeva Stručnog nadzora, ne otkloni uočene nedostatke i nastavi sa nekvalitetnim izvođenjem radova, Stručni nadzor će radove obustaviti i o tome obavjestiti ovlašćeno lice naručioca i nadležnu inspekciju i te okolnosti unijeti u građevinski dnevnik. Sa izvođenjem radova može se ponovo nastaviti kada Izvođač radova preduzme i sprovede odgovarajuće radnje i mjere kojima se prema nalazu nadležne inspekcije i Stručnog nadzora obezbjeđuje kvalitetno izvođenje radova. Materijal za koji se utvrdi da ne zadovoljava zahtijevane uslove kvaliteta Izvođač radova mora o svom trošku da ukloni sa gradilišta u roku koji mu odredi Stručni nadzor.

**Sporazumni raskid ugovora:**

Ovaj Ugovor može se raskinuti sporazumno, ako su nastupili bitni razlozi za raskid Ugovora i to: ako su poslije zaključenja Ugovora nastupile okolnosti koje se nisu mogle predvidjeti, a koje otežavaju ispunjenje obaveze jedne strane u toj mjeri da bi joj ispunjenje obaveze postalo pretjerano otežano ili bi joj takvo ispunjenje obaveze nanijelo pretjerano veliki gubitak.

Ako strane ugovora sporazumno raskinu ugovor, sporazumom o raskidu ugovora utvrđuju se međusobna prava i obaveze koje proističu iz raskida Ugovora.

**Antikorupcijska klauzula:**

Ugovor o javnoj nabavci zaključen uz kršenje antikorupcijskog pravila iz člana 38 Zakona o javnim nabavkama Crne Gore, ništav je.

**Rješavanje sporova:**

Ugovorne strane su saglasne da sve sporove, koji mogu nastati po ovom ugovoru, prvenstveno rješavaju sporazumno, pri tom se po potrebi, mogu koristiti usluge pojedinih stručnih lica ili tijela koja ugovorne strane sporazumno odrede.

Rješavanje spornih pitanja ne može uticati na rok i kvalitet ugovorenih radova.

Ukoliko se nastali spor ne riješi sporazumno, ugovara se nadležnost Privrednog suda Crne Gore

U skladu sa članom 151 Zakona o javnim nabavkama, Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke:

1) ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora,

2) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

3) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

3a) kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti,

3b) kad se vrši zamjena podugovarača, u skladu sa članom 128 st. 10, 11 i 12 ovog zakona,

4) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

U skladu sa članom 59 stav 9 ZJN naručilac može da sprovede pregovarački postupak bez prethodnog objavljivanja poziva za nadmetanje za predmetnu javnu nabavku u slučaju pojave dodatnih radova.

Na sve što nije regulisano odredbama ovog ugovora, primijeniće se odredbe Zakona o planiranju prostora i izgradnji objekata (“Sl. list Crne Gore”, broj 64/17, 44/18, 63/18, 11/19, 82/2020, 86/22 i 4/23), Zakona o zaštiti i zdravlju na radu (“Sl. list Crne Gore”, broj 34/14, 44/2018 i 84/24), Zakona o obligacionim odnosima („Sl. list Crne Gore“, broj 47/08 i 04/11) koje su primjenljive i odnose se na ugovor o izvođenju radova i Pravilnika o načinu obavljanja stručnog nadzora složenog inženjerskog objekta ( „Sl. List CG 71/18).

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

**Ministarstvo rudarstva nafte i gasa**

Broj: 01-426/24-351/1

Mjesto i datum: Podgorica, 01.11.2024. godine

U skladu sa članom 43 stav 1 Zakona o javnim nabavkama („Službeni list CG”, br. 74/19 i 3/23),

**Izjavljujem**

da u postupku javne nabavke redni broj 2 iz Plana javne nabavke broj #20663 od 10.10.2024. godine za konsultantske usluge za potrebe Direktorata za naftu i gas u cilju vršenja stručnog nadzora u toku izvođenja radova na adaptaciji i modernizaciji rezervoara naftnih derivata oznake R-11, R-12 i R-18 na Terminalu u Baru sa opremanjem - MRNG, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca mr Admir Šahmanović

\_\_\_\_\_\_\_\_\_\_\_\_\_\_\_\_

 *s.r.*

Lice koje je učestvovalo u planiranju javne nabavke Zorana Sekulić v.d. generalne direktorice Diretorata za naftu i gas

\_\_\_\_\_\_\_\_\_\_\_\_\_\_\_\_

 *s.r.*

Službenik za javne nabavke mr Bilgena Pačariz

 \_\_\_\_\_\_\_\_\_\_\_\_\_\_\_\_

 *s.r.*

Član komisije za sprovođenje postupka javne nabavke, Zorana Sekulić, predsjedavajuća

\_\_\_\_\_\_\_\_\_\_\_\_\_\_\_\_

 *s.r.*

 Član komisije za sprovođenje postupka javne nabavke, Đorđina Lovrić,

dipl. ing građevine

\_\_\_\_\_\_\_\_\_\_\_\_\_\_\_\_

 *s.r.*

 Član komisije za sprovođenje postupka javne nabavke, Srđan Laković,

dipl ing el.

\_\_\_\_\_\_\_\_\_\_\_\_\_\_\_\_

 *s.r.*

Član komisije za sprovođenje postupka javne nabavke mr Bilgena Pačariz

\_\_\_\_\_\_\_\_\_\_\_\_\_\_\_\_

 *s.r.*

 Član komisije za sprovođenje postupka javne nabavke Zoran Vukašinović \_\_\_\_\_\_\_\_\_\_\_\_\_\_\_\_

 *s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)